Lutfi Musiqi

Mr.inxh. Lutfi Musiqi (Mulaku) lindi më 18 dhjetor 1968 në Vushtrri. Shkollën fillore dhe te mesme i kreu në vendlindje. Fakultetin e Elektroteknikës në Universitetin e Prishtinës, ndërsa më 1995 regjistron studimet posdiplomike në Universitetin e Mançesterit në Angli (University of Manchester Institute of Science and Technology - UMIST). Në vitin 1996 fiton titullin: Magjistër i shkencave elektroteknike në Universitetin e Mançesterit, duke mbrojtur tezën me titullin: "The Analysis of the Transmission Network Expansion Planning".  

Më tutje, Lutfiu punoi në kompaninë e njohur angleze TCI si inxhinier i sistemeve elektro-energjetike dhe mobilitetit. Falë aftësive të tij shkencore, për një kohë të shkurtë arriti një pozitë të lartë në hierarkinë e kësaj kompanie. 

Nga brenga për gjendjen e rëndë të popullit dhe atdheut, ai inkuadrohet në radhët e UÇK-së dhe  më 30 prill 1999 bie heroikisht në ballë të detyrës së shenjtë për lirinë e Kosovës.

Kategoria:Lindje 1968
Kategoria:Vdekje 1999
Kategoria:Biografi shqiptare
Kategoria:Ushtarë të Ushtrisë Çlirimtare të Kosovës
Kategoria:Njerëz nga Vushtrria